དེ་རིང་སྔ་དྲོའི་ཆུ་ཚོད་༩།༤༠སྟེང་བཞུགས་སྒར་དྷ་རམ་ས་ལའི་ཉེ་འཁྲིས་ཀྱི་ཧི་མ་ཅལ་མངའ་སྡེ་གཞུང་གི་གཙུག་ལག་སློབ་གཉེར་ཁང་གི་ཚོགས་ཁང་དུ།ཧི་མ་ཅལ་མངའ་སྡེ་གཞུང་གི་གཙུག་ལག་སློབ་གཉེར་ཁང་དང་རྒྱལ་ས་ལྡི་ལིར་ཡོད་པའི་གྷན་དྷི་ཨེས་མྲི་ཏི་ཚོགས་པ་གཉིས་ཐུན་མོང་གི་གོ་སྒྲིག་འོགསྟོན་པ་བཅོམ་ལྡན་འདས་དང་བདག་ཉིད་ཆེན་པོ་གྷན་དྷིའི་ལྟ་གྲུབ་སྐོར་གྱི་ཉིན་གསུམ་བགྲོ་གླེང་ཚོགས་འདུ་དབུ་འབྱེད་ཀྱི་མཛད་སྒོ་ཚོགས་སོང་བ་དང་།མཛད་སྒོའི་ཐོག་སྐུ་མགྲོན་གཙོ་བོར་༧གོང་ས་རྒྱལ་བ་རིན་པོ་ཆེ་མཆོག་དང་༧སྐྱབས་རྗེ་ཟམ་གདོང་རིན་པོ་ཆེ་མཆོགགཙུག་ལག་སློབ་གཉེར་ཁང་དེའི་ཉེ་བའི་རིགས་བདག་སྐུ་ཞབས་ཀུལ་དིབ་ཅན་ཌདང་།གྷན་དྷིའི་ཨེས་མྲི་ཏི་ཚོགས་པའི་རྒྱུན་ལས་སྐུ་ཞབས་ཝེ་ཌ་བྷ་ཡས་ཀུན་ཌུ་།ལཀ་ཤི་མི་ཌས།དེ་བཞིན་གཙུག་ལག་སློབ་གཉེར་ཁང་དེའི་དགེ་སློབ་དང་ཉེ་འཁྲིས་ཀྱི་སློབ་གྲྭ་ཁག་གི་སློབ་མ་བཅས་འཛོམས་འདུག